Carl Shutt

Carl Steven Shutt (født 10. oktober 1961 i Sheffield) er en engelsk tidligere fotballspiller og fotballmanager.

 Karriere som spiller 
Shutt startet sin profesjonelle karriere som fotballspiller i relativ høy alder, da han 23 år gammel ble oppdaget av Sheffield Wednesday-manager Howard Wilkinson, da Shutt spilte for Spalding United. Shutt var to sesonger i klubben, før han gikk til Bristol City, hvor han ble de påfølgende to sesongene. Wilkinson, som nå hadde blitt manager for Leeds United, hentet igjen Shutt i en byttehandel hvor Bob Taylor og 50 000 GBP inngikk, og Shutt ble en del av Leeds Uniteds jakt på opprykk.

Shutt scoret hat-trick i sin første kamp for Leeds United. Etter opprykk og i angrep sammen med Lee Chapman og Rod Wallace, ble Shutt en mye benyttet innbytter for Leeds United, og han mottok medalje da Leeds United vant serien, den gang Division 1, i England.

Shutt hadde et kortere låneopphold under sitt opphold i klubben, da han spilte en kamp for Malmö FF i Allsvenskan i 1990.Alsiö (2011), ss. 307–309

Et av Shutts avgjørende øyeblikk som spiller fant sted i 1992, da han i en play-off i Champions League mot VfB Stuttgart spilt på Camp Nou, ble satt inn fra innbytterbenken, og scoret det avgjørende målet på sin andre ballberøring i kampen.

Etter at Shutt forlot Leeds i 1993, spilte han for Birmingham City, samt en kort periode for Manchester City, før han tilbragte resten av karrieren som spiller i lavere divisjoner.

 Karriere som manager 
Shutt gikk til Kettering Town, opprinnelig som spiller. I februar 2001 tok han over laget som midlertidig manager.«Shutt agrees new Kettering deal», BBC Sports, 12. mai 2001. Besøkt 23. februar 2015  Shutt fikk kontrakt som manager for klubben, som ikke kunne berges fra nedrykk fra Conference League. Han førte klubben tilbake til Conference League på første forsøk. Klubben gikk imidlertid inn i en vanskelig periode økonomisk, og da klubben rykket ned igjen, ble kontrakten hans terminert.

Shutt ble i 2004 spillende manager for Bradford Park Avenue, som han førte til Conference North League.«Shutt in command», av Gary Slater, telegraph.co.uk, 23. mars 2004. Besøkt 23. februar 2015  Kontrakten ble ikke fornyet etter at klubben rykket ned etter 2004/05-sesongen.

 Referanser 

 Litteratur 


 Eksterne lenker 


Kategori:Engelske fotballspillere
Kategori:Fotballspillere for Sheffield Wednesday FC
Kategori:Fotballspillere for Bristol City FC
Kategori:Fotballspillere for Leeds United FC
Kategori:Fotballspillere for Birmingham City FC
Kategori:Fotballspillere for Manchester City FC
Kategori:Fotballspillere for Bradford City AFC
Kategori:Fotballspillere for Darlington FC
Kategori:Fotballspillere for Kettering Town FC
Kategori:Fotballspillere for Malmö FF
Kategori:Fotballspillere for Bradford Park Avenue AFC
Kategori:Engelske fotballtrenere
Kategori:Fotballtrenere for Kettering Town FC
Kategori:Fotballtrenere for Bradford Park Avenue AFC
Kategori:Fødsler i 1961